**Обществено обсъждане на проект на заповед за изменение на Насоки за кандидатстване по процедура № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“** **по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Насоки за кандидатстване по процедура № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г., с коeто се предоставя възможност на кандидатите да се открие процедура за избор на изпълнител на дейности по проекта по реда на Закона за обществените поръчки, и преди сключването на административен договор.

На 9 август 2022 г. е постъпило запитване от кандидат по процедура № BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г., във връзка с изискването на т. 10 от Раздел 13.2 „Условия за допустимост на дейностите“ от Условията за кандидатстване по процедурата.

При отговора на въпроса е установено, че е допусната очевидна фактическа грешка, като в т. 10 от Раздел 13.2 „Условия за допустимост на дейностите“ от Условията за кандидатстване е предвидено, че ще се подпомагат проекти, ако под терена, в който ще се изпълнят дейностите по проекта, са изградени или реконструирани водоснабдителните и/или канализационните системи (ВиК) или не се предвижда да се изграждат или реконструират ВиК системи, считано от датата на въвеждане в експлоатация на инвестицията по сключения административен договор до края на мониторинговия период, а в т. 20 от Раздел 24.1 „Списък с общи документи“ е предвидено, че декларацията, която се представя от кмета на общината, че е спазено изискването на т. 10 от Раздел 13.2 „Условия за допустимост на дейностите“ е за период седем години считано от датата на сключване на административния договор.

Увеличава се срока за подаване на проектни предложения до 23 декември 2022 г.

Проектът на документите се публикуват на основание чл. 26, ал. 4 от Закона за управление на средствата от Европейските фондове при споделено управление.

Писмени предложения и коментари по горепосочените документи могат да се изпращат в срок до 7 ноември 2022 г. (включително) на електронна поща [rdd@mzh.government.bg](mailto:rdd@mzh.government.bg) и в ИСУН 2020.